CELEX: 32021D0926
Language: et
Date: 2021-06-07 00:00:00
Title: Nõukogu otsus (EL) 2021/926, 7. juuni 2021, seisukoha kohta, mis võetakse Euroopa Liidu nimel riiklikult toetatava ekspordikrediidi kokkuleppe ja tsiviilõhusõidukite ekspordikrediidi sektorileppe osaliste poolt kirjaliku menetluse teel seoses Ühendkuningriigi taotlustega saada nende lepete osaliseks

9.6.2021   
               
               
                  ET
               
               
                  Euroopa Liidu Teataja
               
               
                  L 203/12
               
            
         NÕUKOGU OTSUS (EL) 2021/926,
         7. juuni 2021,
         seisukoha kohta, mis võetakse Euroopa Liidu nimel riiklikult toetatava ekspordikrediidi kokkuleppe ja tsiviilõhusõidukite ekspordikrediidi sektorileppe osaliste poolt kirjaliku menetluse teel seoses Ühendkuningriigi taotlustega saada nende lepete osaliseks
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Riiklikult toetatava ekspordikrediidi kokkuleppes (edaspidi „kokkulepe“) sisalduvaid suuniseid, mis on välja töötatud Majanduskoostöö ja Arengu Organisatsiooni (OECD) raames, kohaldatakse liidus vastavalt Euroopa Parlamendi ja nõukogu määrusele (EL) nr 1233/2011 (1).
                  
               
                     (2)
                  
                  
                     Kokkuleppe osalised on Austraalia, Kanada, Euroopa Liit, Jaapan, Korea, Uus-Meremaa, Norra, Šveits, Türgi ja Ameerika Ühendriigid.
                  
               
                     (3)
                  
                  
                     Tsiviilõhusõidukite ekspordikrediidi sektorilepe (edaspidi „sektorilepe“) on esitatud kokkuleppe III lisas ja on kokkuleppe lahutamatu osa. Seetõttu kohaldatakse sektorilepet liidus samuti vastavalt määrusele (EL) nr 1233/2011.
                  
               
                     (4)
                  
                  
                     Sektorileppe osalised on Austraalia, Brasiilia, Kanada, Euroopa Liit, Jaapan, Korea, Uus-Meremaa, Norra, Šveits, Türgi ja Ameerika Ühendriigid.
                  
               
                     (5)
                  
                  
                     Kokkuleppe, sealhulgas sektorileppega nähakse ette raamistik riiklikult toetatava ekspordikrediidi korrapäraseks ja läbipaistvaks kasutamiseks nende vastavates kohaldamisvaldkondades. Kokkuleppega püütakse soodustada võrdseid võimalusi riiklikult toetatava ekspordikrediidi puhul, et edendada eksportijatevahelist konkurentsi, mis põhineks pigem eksporditavate kaupade ja teenuste kvaliteedil ja hinnal kui soodsaimatel riiklikult toetatavatel finantseerimistingimustel.
                  
               
                     (6)
                  
                  
                     Suurbritannia ja Põhja-Iiri Ühendkuningriik (edaspidi „Ühendkuningriik“) astus liidust välja 1. veebruaril 2020 (2).
                  
               
                     (7)
                  
                  
                     Kooskõlas kokkuleppe punktiga 3 võivad olemasolevad osalised kutsuda osalisteks OECD liikmeid, kes ei ole kokkuleppe osalised, ja OECDsse mittekuuluvaid liikmeid. Mitteosaline võib saada sektorileppe osaliseks sektorileppe I liites sätestatud korras.
                  
               
                     (8)
                  
                  
                     Ühendkuningriik taotles 28. jaanuari 2021. aasta kirjas kokkuleppeosaliste ja sektorileppe osaliste nõusolekut, et temast saaks vastavalt kokkuleppe ja sektorileppe osaline. Kokkuleppeosalised ja sektorileppe osalised teevad nende taotluste kohta otsuse kirjaliku menetluse teel.
                  
               
                     (9)
                  
                  
                     On asjakohane määrata kindlaks seisukoht, mis võetakse kokkuleppeosaliste otsuse kohta liidu nimel, ning seisukoht, mis võetakse sektorileppe osaliste otsuse kohta liidu nimel, sest mõlemad kavandatud otsused on liidule määruse (EL) nr 1233/2011 artikli 2 kohaselt siduvad,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Seisukoht, mille võtavad liidu nimel riiklikult toetatava ekspordikrediidi kokkuleppe osalised kirjaliku menetluse teel seoses Ühendkuningriigi taotlusega saada kokkuleppe osaliseks, on toetada seda taotlust.
            
            
               2.   Seisukoht, mille võtavad liidu nimel tsiviilõhusõidukite ekspordikrediidi sektorileppe osalised kirjaliku menetluse teel seoses Ühendkuningriigi taotlusega saada sektorileppe osaliseks, on toetada seda taotlust.
            
         
         
            Artikkel 2
            Käesoleva otsus jõustub selle vastuvõtmise päeval.
         
         
            Luxembourg, 7. juuni 2021
            
               
                  Nõukogu nimel
               
               
                  eesistuja
               
               F. VAN DUNEM
            
         
         
            (1)  Euroopa Parlamendi ja nõukogu 16. novembri 2011. aasta määrus (EL) nr 1233/2011, mis käsitleb riiklikult toetatavate ekspordikrediitide suuniste rakendamist ja millega tunnistatakse kehtetuks nõukogu otsused 2001/76/EÜ ja 2001/77/EÜ (ELT L 326, 8.12.2011, lk 45).
         
            (2)  Nõukogu 30. jaanuari 2020. aasta otsus (EL) 2020/135 Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu sõlmimise kohta (ELT L 29, 31.1.2020, lk 1).